CELEX: 31988D0464
Language: el
Date: 1988-07-22 00:00:00
Title: 88/464/ΕΟΚ: Απόφαση της Επιτροπής της 22ας Ιουλίου 1988 για την έγκριση Ολοκληρωμένου Μεσογειακού Προγράμματος για τις λιμνοθάλασσες της Βόρειας Αδριατικής

Avis juridique important

|

31988D0464

88/464/ΕΟΚ: Απόφαση της Επιτροπής της 22ας Ιουλίου 1988 για την έγκριση Ολοκληρωμένου Μεσογειακού Προγράμματος για τις λιμνοθάλασσες της Βόρειας Αδριατικής  

Επίσημη Εφημερίδα αριθ. L 223 της 13/08/1988 σ. 0046 - 0046

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Ιουλίου 1988  για την έγκριση Ολοκληρωμένου Μεσογειακού Προγράμματος για τις λιμνοθάλασσες της Βόρειας Αδριατικής  (Το κείμενο στην ιταλική γλώσσα είναι το μόνο αυθεντικό)  (88/464/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2088/85 του Συμβουλίου της 23ης Ιουλίου 1985 για τα Ολοκληρωμένα Μεσογειακά Προγράμματα (1), και ιδίως το άρθρο 7,  Εκτιμώντας:  ότι η Ιταλία υπέβαλε στην Επιτροπή ένα Ολοκληρωμένο Μεσογειακό Πρόγραμμα για τις λιμνοθάλασσες της Βόρειας Αδριατικής·  ότι, σύμφωνα με το άρθρο 7 του κανονισμού (ΕΟΚ) αριθ. 2088/85, το ΟΜΠ για τις λιμνοθάλασσες της Βόρειας Αδριατικής υποβλήθηκε από την Επιτροπή, σε τροποποιημένη μορφή, στη συμβουλευτική επιτροπή των Ολοκληρωμένων Μεσογειακών Προγραμμάτων, η οποία έδωσε σχετική απάντηση·  ότι το ΟΜΠ για τις λιμνοθάλασσες της Βόρειας Αδριατικής, συμπεριλαμβανομένου και του χρηματοδοτικού του σχεδίου μπορεί, ως εκ τούτου, να εγκριθεί από την Επιτροπή·  ότι το ΟΜΠ για τις λιμνοθάλασσες της Βόρειας Αδριατικής αφορά την περίοδο από την 1η Ιανουαρίου 1988 έως τις 31 Δεκεμβρίου 1992·  ότι το ΟΜΠ για τις λιμνοθάλασσες της Βόρειας Αδριατικής περιλαμβάνει μέτρα που αποτελούν ένα ειδικό πρόγραμμα δράσης το οποίο είναι επιλέξιμο για ενίσχυση από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Προσανατολισμού, με βάση το άρθρο 12 παράγραφος 1 δεύτερο εδάφιο του κανονισμού (ΕΟΚ) αριθ. 2088/85·  ότι, για να εξασφαλισθεί η αποτελεσματικότητά του, το ΟΜΠ για τις λιμνοθάλασσες της Βόρειας Αδριατικής θα πραγματοποιηθεί σε διαδοχικά στάδια και θα αποτελέσει αντικείμενο περαιτέρω αποφάσεων, όταν θα πληρούνται οι όροι για τη χορήγηση συνεισφοράς από την Κοινότητα·  ότι οι δαπάνες για τα μέτρα που αποτελούν το ΟΜΠ για τις λιμνοθάλασσες της Βόρειας Αδριατικής υπολογίζονται σε 125 707 000 ECU·  ότι οι συνεισφορές της Κοινότητας από το ειδικό κονδύλιο του προϋπολογισμού που αναφέρεται στο άρθρο 11 παράγραφος 2 του κανονισμού (ΕΟΚ) αριθ. 2088/85 υπολογίζονται σε 19 979 000 ECU,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το ΟΜΠ για τις λιμνοθάλασσες της Βόρειας Αδριατικής με τη μορφή που υποβλήθηκε στην Επιτροπή στις 22 Δεκεμβρίου 1986, όπως τροποποιήθηκε μετά την εξέταση από την επιτροπή των ΟΜΠ. Οι υπολογιζόμενες συνολικές δαπάνες καθώς και η συνεισφορά από κάθε πόρο του προϋπολογισμού της Κοινότητας εμφαίνονται στο χρηματοδοτικό σχέδιο του ΟΜΠ για τις λιμνοθάλασσες της Βόρειας Αδριατικής.  Η Επιτροπή χορηγεί τις κοινοτικές συνεισφορές που καθορίζονται στο χρηματοδοτικό σχέδιο του ΟΜΠ για τις λιμνοθάλασσες της Βόρειας Αδριατικής υπό τον όρο ότι οι παρεμβάσεις πραγματοποιούνται σύμφωνα με το ΟΜΠ για τις λιμνοθάλασσες της Βόρειας Αδριατικής παραμένοντας εντός των ορίων των υπολογιζόμενων συνολικών δαπανών και, εφόσον τηρούνται οι κανόνες, η διαδικασία που ισχύει για κάθε κοινοτική πηγή χρηματοδότησης.  Άρθρο 2  Η συνεισφορά από το ειδικό κονδύλιο του προϋπολογισμού που αναφέρεται στο άρθρο 11 παράγραφος 2 του κανονισμού (ΕΟΚ) αριθ. 2088/85, δεν θα υπερβαίνει τα 19 979 000 ECU σε σχέση με τις δαπάνες που θα πραγματοποιηθούν κατά την περίοδο από την 1η Ιανουαρίου 1988 έως τις 31 Δεκεμβρίου 1992 για τη χρηματοδότηση των μέτρων στα πλαίσια του ΟΜΠ για τις λιμνοθάλασσες της Βόρειας Αδριατικής, οι οποίες υπολογίζονται σε 125 707 000 ECU.  Άρθρο 3  Σύμφωνα με το άρθρο 15 παράγραφος 2 του κανονισμού (ΕΟΚ) αριθ. 2088/85, μια πρώτη δόση από το ειδικό κονδύλιο του προϋπολογισμού που αναφέρεται στο άρθρο 11 παράγραφος 2 του ιδίου κανονισμού και που ανέρχεται σε 1 933 000 ECU εγκρίνεται σύμφωνα με το χρηματοδοτικό σχέδιο του ΟΜΠ για τις λιμνοθάλασσες της Βόρειας Αδριατικής.  Άρθρο 4  Η παρούσα απόφαση απευθύνεται στην Ιταλική Δημοκρατία.  Βρυξέλλες, 22 Ιουλίου 1988.  Για την Επιτροπή  Γρηγόρης ΒΑΡΦΗΣ  Μέλος της Επιτροπής  (1) ΕΕ αριθ. L 197 της 27. 7. 1985, σ. 1.